Észak-Írország partvidékén
van egy hatalmas, bazaltlapok és -oszlopok borította fennsík,
úgy hívják: az Óriások útja.
Lenyúlik az óceánba.
Tudományos magyarázata:
olvadt láva összehúzódása és töredezése révén keletkezett,
ahogy a láva kihűlt egy vulkánkitörés után.
Egy ősi ír mítosz azonban másképp közelíti meg.
A legenda szerint
Finn MacCool, az óriás, boldogan élt az észak-antrimi partvidéken
hitvesével, Oonagh-gal.
Boldogságukat egyedül a skót tengereken élő vörös óriás,
Benandonner zavarta meg
zaklatásával és fenyegetéseivel.
A két óriás drámai erőfitogtatással,
ordítva sértegette és sziklákkal dobálta egymást.
Egyszer Finn felkapott egy hatalmas rögöt, és vetélytársa felé hajította,
de a dobás rövidre sikerült.
Ebből lett a Man-sziget,
a rög helyén maradt kráter pedig megtelt vízzel,
ebből lett a Lough Neagh-tó.
Az óriások folytatták egymás gyalázását,
míg egy szép napon Benanndonner párbajra hívta ki Finnt.
Az ír óriás sziklákat vetett a tengerbe,
hogy a lépőköveket hídként használva elérje a skót partot.
Dühtől tajtékozva vágtatott keresztül rajta.
Ahogy elé tárult Skócia,
messziről felismerte Benandonner alakját.
Finn is tekintélyes méretű volt,
ám attól a látványtól, ahogy óriási ellenfele nagy robajjal közeledett,
bátorsága megingott.
Meglátván a skót óriás vastag nyakát, zúzó öklét, megfordult, és futásnak eredt.
Otthon, Benandonner gyors közeledtével
Finn reszketve írta le Oonaghnak ellensége hatalmas termetét.
Tudták, ha szembekerül a skót óriással,
az porrá zúzza őt.
Ezért Oonagh ravasz tervet eszelt ki –
azt a látszatot kell kelteniük,
hogy Finn akkora, mint egy hegy, és közben rejtve kell maradnia.
Ahogy Benandonner közeledett a híd végéhez,
Oonagh begyömöszölte férjét egy nagy bölcsőbe.
Úgy tettek, mintha Finn egy hatalmas csecsemő lenne,
nyugodtan feküdt, miközben Benandonner berontott az ajtón.
Beleremegett a ház, amint belépett.
Oonagh azt mondta az őrjöngő vendégnek, hogy nincs otthon a férje,
de meghívta, várja meg, üljön le addig, és egyen valamit.
Amikor Benandonner beleharapott az elé tett kalácsba,
felordított fájdalmában,
ugyanis ráharapott a fémre, amit Oonagh a kalácsba rejtett.
Az asszony azt mondta neki, ez Finn kedvence,
így elültette a kételyt Benandonnerben, aki addig azt hitte,
egyenlő ellenfélre számíthat.
Ekkor Finn felüvöltött a bölcsőben,
Benandonner felfigyelt az óriási babára a sarokban.
Olyan izmos volt a takarókba pólyált csecsemő,
hogy Benandonner elborzadt a gondolattól, milyen lehet az apja!
Úgy döntött, nem is akarja megtudni.
Menekülés közben sorra feltépte a parti sziklákat,
így torlaszolta el az utat.
Két egyforma sziklaalakzatot hagyott maga mögött:
az egyiket Írországban, Antrim északi partvidékén,
a másikat vele átellenben, a skóciai Fingal-barlangnál.